Nyt se on varmaa: Eduskunnan istuntokausi jatkuu vielä maaliskuun puolivälin jälkeen soten takia

Eduskunnan puhemiehen Paula Risikon mukaan istuntokauden pidennys on ”täydellisen varma juttu”, jos lait halutaan viedä läpi.

Eduskunnan istuntokausi jatkuu tänä keväänä pitempään kuin oli tarkoitus. Syynä on sosiaali- ja terveydenhuollon sote-uudistus.

”Mikäli sosiaali- ja terveydenhuollon lakipaketit viedään yhdessä läpi, se tarkoittaa sitä, että 15. päivä tämä ei vielä lopu. Joudutaan jatkamaan, tai saadaan jatkaa”, eduskunnan puhemies Paula Risikko (kok) kertoi torstaina eduskunnan puhemiesneuvoston kokouksen jälkeen.